“માકુભાઈ, એ રાવસાહેબ ! આવું કે?” એટલું ખડકીમાં પેસતા બોલતા અને બાપાજી બારીએ નીકળે એટલેી નવેણામાં પેસી જતા. તાપીભાભી ! આજે હું જમવાનો છું. અરે, પણ પેલો કનુભાઈ ક્યાં ગયો?” કહી મને ઉંચકે ને ભેટે. મને એ ગમે નહીં; એટલે વધારે જોરથી ભેટે. “જો દીકરા, કવિતા શીખવું – જે વાંચે ચોપડી તે ચોપડી ચોપડી ખાય – તારા બાપની માફક ને જે ન વાંચે ચોપડી તે બેપડી કરમાં સહાય – મારી માફક, સમજ્યો? ચોપડી ચોપડી ખાય એટલે જે તાપીભાભી બનાવે તે – રોટલી અને બેપડી એટલે ઘઁટી.”